በአሜሪካን መቀመጫውን ያደረገው ወንፈል ተራድዖ ድርጅት የኮሮና ቫይረስ ወረርሽኝን ለመከላከል የአማራ ክልልን እያገዘ እንደሆነ አስታወቀ፡፡
ባሕር ዳር፡ ሚያዝያ 07/2012 ዓ.ም (አብመድ) ወንፈል ተራድዖ ድርጅት የአማራ ክልል መንግሥት የኮሮና ወረርሽኝን ለመከላከል የሚያከናውናቸውን ተግባራት በገንዘብና በሕክምና ቁሳቁሶች ለማገዝ አቅዶ እየሠራ መሆኑን አስታውቋል፡፡ የመከላከል ሥራው በቴክኖሎጂ እና በሳይንስ እንዲደገፍ ድጋፍ ያደርጋልም ተብሏል:: ድርጅቱ ልምዱን ተጠቅሞ የገንዘብ፣ የቁሳቁስ እና የሙያ ዕርዳታ ለማድረግ ወደ ተግባር መግባቱን የወንፈል ተራድዖ ገንዘብ ያዥና በአሜሪካ የአማራ ምሁራን ማኅበር አባል ይንገሥ ይግዛው (ዶክተር) ለአብመድ ተናግረዋል፡፡ ወንፈል ቀደም ብሎ ለክልሉ በትምህርት እና ሌሎች በጎ አድራጎት ተግባራት ድጋፎችን ሲያደርግ